wickkiey/tamil-wikipedia-markdown huggingface dataset:
# போஜன் (திரைப்படம்)


**போஜன்** (*Bhojan*) 1948 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன், டி. ஆர். சுந்தரம் ஆகியோரின் இயக்கத்தில் வெளிவந்த இத்திரைப்படத்தில் பி. எஸ். கோவிந்தன், எம். ஜி. சக்கரபாணி மற்றும் பலரும் நடித்திருந்தனர்.  

பெரும் பொருட் செலவில் தயாரிக்கப்பட்ட இந்த வரலாற்றுப் படத்தில் லலிதா - பத்மினி சகோதரிகளின் வள்ளி திருமணம் நடனம், மற்றும் தாரா சௌத்ரியின் நடனக் காட்சி ஆகியன சேர்க்கப்பட்டுள்ளன.  

## கதைச் சுருக்கம்
தாரா நாட்டு வாரிசான போஜன் சிறுவனாக இருந்தமையால் அவனது சிறிய தந்தை முஞ்சன் (*ஆர். பாலசுப்பிரமணியம்*) அவனுக்குப் பதிலாக நாட்டை ஆண்டு வந்தான். முதலமைச்சர் புத்திசாகரிடம் வளர்ந்து வரும் போஜனைக் (*பி. எஸ். கோவிந்தன்*) கொல்ல முஞ்சன் பல சூழ்ச்சிகள் செய்கிறான். ஆனால் அவை தோல்வியிலேயே முடிகின்றன. அரசேற்கும் பருவம் வந்த போஜனுக்கு முடிசூடும் படி புத்திசாகர் முஞ்சனை வற்புறுத்துகிறார். ஆனால் முஞ்சன் முதலமைச்சரை பதவியில் இருந்து விலக்கி, தன் தங்கை மகள் விலாசவதியை போஜனுக்கு மணம் செய்து வைத்து விட்டு, அவளையும் தானே அடைய முயற்சிக்கிறான். அவனின் சூழ்ச்சிகளையெல்லாம் போஜனின் நண்பன் சஞ்சீவி (*காளி என். ரத்னம்*), சேனாதிபதி வத்சன், புத்திசாகர் ஆகியோர் இணைந்து முறியடிக்கின்றனர். போஜன் முஞ்சனின் சூழ்ச்சிக்குத் தப்பி காட்டில் ஒரு பில்லர் கூட்டத்தில் அகப்பட்டுக் கொள்கிறான். ஆனால், பில்லர் கூட்டத்தின் தலைவரின் மகள் லீலாவதி அவன் மேல் காதல் கொண்டு அவனைக் காப்பாற்றித் தப்பிக்க வைக்கிறாள். இறுதியில், நண்பர்களின் உதவியுடன் போஜன் தாரை, உஜ்ஜயினி, பூபாளம் ஆகிய நாடுகளுக்குப் பேரரசனாக முடிசூடுகிறான். முஞ்சன் தற்கொலை செய்து கொள்கிறான்.  

## பாடல்கள்
- *வந்தார் இளம் சிங்கம் போல் பாங்கி* (பாடியவர்: எஸ். வரலட்சுமி)
- *வருவார் என் இதயநாதன்..* (பாடியவர்: எஸ். வரலட்சுமி)

## இதனையும் காண்க
- போஜராஜன்
# பிரம்மரிஷி விஸ்வாமித்ரா


**பிரம்மரிஷி விஷ்வாமித்திரா** 1948 ஆம் ஆண்டு வெளிவந்த தமிழ்த் திரைப்படமாகும்.ஜகன்னாத் இயக்கத்தில் வெளிவந்த இத்திரைப்படத்தில் கே. ஆர். ராம்சிங், டி. ஆர். ராஜகுமாரி மற்றும் பலரும் நடித்திருந்தனர். பாபநாசம் சிவன் யாத்த பாடல்களுக்கு ரீமா என்ற ஆர். வைத்தியநாதன், நாராயணன் ஆகியோர் இசையமைத்திருந்தார்.  

## கதை
தன் கடுமையான தவத்தால் வலிமையானவராக மாறுகிறார் விசுவாமித்திரர் (கே. ஆர். ராம்சிங்). இதனால் அவரைக் கண்டு அச்சம் கொள்கிறான் இந்திரன். இதனால் விசுவாமித்திரரை மயக்க இந்திரன் மேனகையை (டி. ஆர். ராஜகுமாரி) அனுப்புகிறான். மேனகையின் வரவால் விசுவாமித்திரரின் தவம் கலைகிறது. இருவருக்கும் சாகுந்தலை என்ற பெண் குழந்தை பிறக்கிறது. தன் தவத்தைக் கலைத்த மேனகையை விசுவாமித்திரர் சபிக்கிறார். இதுபோல கதை செல்கிறது.  

## வெளியீடு
இப்படம் 1948 இல் வெளியிடப்பட்டது. ஆனால் போதிய வரவேற்பை பெறவில்லை. இதனால் அப்போது புகழ்பெற்ற நகைச்சுவை நடிகர்களாக இருந்த டி. ஏ. மதுரம், என். எஸ். கிருஷ்ணன் நடிப்பில் நகைச்சுவைக் காட்சிகளைச் சேர்த்து மீண்டும் வெளியிட்டனர் அதன் பிறகு படம் வெற்றி பெற்றது.
# தேவதாசி (திரைப்படம்)


**தேவதாசி** என்பது 1948 ஆம் ஆண்டு வெளிவந்த தமிழ்த் திரைப்படமாகும். இப்படத்தை எம். எல். டாண்டன், டி. வி. சுந்தரம் ஆகியோர் இயக்கினர். இத்திரைப்படத்தில் கண்ணன், டி. எஸ். துரைராஜ், லீலா மற்றும் பலரும் நடித்திருந்தனர்.  

## நடிப்பு
தி இந்து நாளிதழில் வெளியான விமர்சனக் கட்டுரையின் அடிப்படையில் இந்தப் பட்டியல் தயாரிக்கப்பட்டது.  

## பாடல்
இராஜகோபால ஐயர் மற்றும் உடுமலை நாராயண கவி ஆகியோர் பாடல் வரிகளை எழுத, கே. வி. மகாதேவன் இசையமைத்தார். என். எஸ். கிருஷ்ணன் தனக்கான பாடலைப் பாட, பின்னணிப் பாடகி சுந்தரி தம்பி பாடல்களைப் பாடினார்.  

- "பாக்யசாலி நானே" - சுந்தரி தம்பி
- "புது மலரே" - சுந்தரி தம்பி
- "இது போல் ஆனந்தமே" - கே.வி.மகாதேவன், சுந்தரி தம்பி
- "ஒரு வார்த்தையே சொல்லுவாய்" - சுந்தரி தம்பி

## வரவேற்பு
படத்தக்கு மிகுந்த எதிர்பார்ப்பு இருந்த போதிலும் படம் வெளியாக மூன்று ஆண்டுகள் ஆனது. 2013 சூனில், திரைப்பட விமர்சகர் ராண்டார் கை எழுதுகையில், "படத்துக்கு அதிக எதிர்பார்ப்பு இருந்தபோதிலும், படம் வணிக ரீதியாக வெற்றியை ஈட்டவில்லை, படத்தில் இடம்பெற்ற நகைச்சுவை பாடல் மட்டுமே பிரபலமானது."
# என் கணவர்


**என் கணவர்** (* En Kanavar*) என்பது 1948 ஆம் ஆண்டு வெளிவந்த தமிழ்த் திரைப்படமாகும். அஜித் பிக்சர்ஸ் தயாரிப்பில் எஸ். பாலச்சந்தர் இயக்கத்தில் வெளிவந்த தமிழ்த் திரைப்படமாகும். எஸ். பாலச்சந்தர் படத்தை இயக்கியதோடு மட்டுமல்லாமல், இசையமைத்து, பல பாடல்களைப் பாடி, ஆண் நாயகனாகவும் நடித்திருந்தர்.
# கோகுலதாசி


## கதை
காமரூபன் (ஹொன்னப்ப பாகவதர்) என்ற அரசன் தனது முற்பிறவியில் பார்வதி தேவியின் சாபத்தின் காரணமாக, கோகுலம் நகரத்தில் நகைக்கடைக்காரராக பிறந்து வாழ்ந்து வருகிறார். அவருக்கு அந்நகரத்திலுள்ள தேவதாசி அனுராதாவின் (ராஜம்மா) மீது நாட்டமுள்ளது . மற்றொருபுறம், அனுராதா, தனது முந்தைய பிறப்பில் பார்வதி தேவி மீது பக்தி கொண்ட பாடகி மற்றும் நடன கலைஞராகவும் இருந்துள்ளார். ஒரு சமயம், நாரதரை (ஹொன்னப்ப பாகவதர் ) அவமானபடுத்தியதற்காக அவரால் சபிக்கப்பட்டு, மறுபடியும் அனுராதாவாக பிறந்தார். அனுராதா தனது முந்தைய பிறப்பு ஞாபகங்களை உணராதிருப்பதை கண்டு பாகவதர் அவருக்கு அதை நினைவு படுத்த முயற்சிக்கிறார். இந்த விவகாரத்தை தீர்ப்பதற்கு, பகவான் கிருட்டிணன் (பத்மினி) கொண்டு செல்லும் வழிமுறைகள் நகைச்சுவையாகவும், தேவதாசியின் சாபத்தை போக்குவதை நோக்கியும் கதை செல்கிறது.  

## நடிப்பு
பிலிம் நியூஸ் ஆனந்தன் மற்றும் *தி இந்து* தகவல் தொகுப்பிலிருந்து பெறப்பட்டது.  

- கொன்னப்ப பாகவதர் -
- நாரதர்/காமரூபன்/நகைக்கடைக்காரர்
- எம். வி. ராஜம்மா - அனுராதா
- டி. ஆர். இராமச்சந்திரன்
- என். கிருஷ்ண்மூர்த்தி
- லலிதா
- பத்மினி - கிருட்டிணன்
- செளதாமினி
- ஆர். எம். சோமசுந்தரம்
- என். திருவேங்கடம்
- கே. எஸ். அங்கமுத்து
- எஸ். சரோஜினி
- பேபி சத்யவதி

## நடனம்
- லலிதா
- பத்மினி

## படத்தயாரிப்பு
கே. சுப்பிரமணியம் தன்னுடைய மெட்ராஸ் யுனைட்டட் ஆர்டிஸ்ட்ஸ் கார்ப்பரேஷன் என்ற தனக்கு சொந்தமான நிறுவனம் மூலம் தயாரித்து இயக்கியுள்ளார் கதை, வசனம் இளங்கோ என்பவருடன் இணைந்து இவரும் எழுதியுள்ளார். நெப்டியூன் ஸ்டுடியோஸில் படத்திற்கான முதன்மை புகைப்படம் எடுக்கப்பட்டது. திரைப்படத்தின் இணை இயக்குநர்களில் ஒருவர் எல். கிருஷ்ணன் ஆவார், இவர் பின்னாளில், மலேசிய திரைப்படவரலாற்றில் ஒரு முக்கிய திரைப்பட தயாரிப்பாளராக ஆனார். *தடுக்* என்ற கௌரவத்தையும் பெற்றார்..  

## ஒலித் தொகுப்பு
எஸ். வி. வெங்கட்ராமன் அவர்கள் பாடல்களுக்கு இசைக்க பாபநாசம் சிவன் மற்றும் ராஜகோபால் அய்யர் இருவரும் பாடல்களை எழுதியுள்ளனர்.  

## விமர்சனம்
திரைப்பட வரலாற்றாசிரியர் ரண்டர் கை, *கோகுலதாசி* ,திருவாங்கூர் சகோதரிகளின் மகிழ்ச்சியான இசை, பாடல் மற்றும் நடனங்களை நினைவுபடுத்தியது, ராஜம்மா, ஹொன்னப்ப பகவதார் மற்றும் டி. ஆர். ராமச்சந்திரன் ஆகியோரின் நடிப்பு நன்றாக இருந்தது என எழுதியுள்ளார்.
# இது நிஜமா


**இது நிஜமா** 1948 ஆம் ஆண்டு வெளிவந்த சமூகத் தமிழ்த் திரைப்படமாகும். கே. கிருஷ்ண கோபால் இயக்கத்தில் வெளிவந்த இத்திரைப்படத்தில் எஸ். பாலச்சந்தர், வி. சீதாராமன் மற்றும் பலர் நடித்திருந்தனர்.  

## திரைக்கதை
இத்திரைப்படத்தின் கதை 1945 இல் ஆங்கிலத்தில் வெளியான *வொண்டர் மேன்* என்ற திரைப்படக் கதையின் தழுவலாகும். திரைக்கதையை எஸ். பாலச்சந்தரும், வசனங்களை வி. சீதாராமனும் எழுதியிருந்தனர்.  

சென்னையில் மாதுவின் ஆவி கோபாலிடம் உண்மையைக் கூறுகிறது. உணவு விடுதி ஒன்றில் கோபாலைச் சந்தித்த நிர்மலா அவனை மாது என நினைக்கிறாள். இதனால் நளினிக்கு கோபால் மீது சந்தேகம் ஏற்படுகிறது. இறுதியில் சண்முகம் தான் காதலித்த நிர்மலாவையே சுட்டுக் கொன்று விட்டு, காவலரிடம் பிடிபட்டு இறக்கிறான். நிர்மலாவின் ஆவியும், மாதுவின் ஆவியும் உல்லாசமாக வான வீதியில் செல்கின்றன. கோபால் - நளினி திருமணம் இனிதே நிறைவேறுகிறது.  

## நடிகர்கள்
- எஸ். பாலச்சந்தர் (மாது. கோபால்)
- சரோஜினி (நளினி)
- என். ராஜம் (நிர்மலா)
- சீதாராமன் (டாக்டர் சுதர்சனம்)
- கடக்கர்
- ரங்கூன் ராஜம்மா
- ஏ. எஸ். நாகராஜன்

## வேறு தகவல்கள்
இப்படத்தின் கதாநாயகியாக நடித்த சரோஜினி ஐராவதி 1947 இல் வெளிவந்த ருக்மாங்கதனில் நடித்திருக்கிறார். *சிற்பியின் காதல்* என்ற நடனக் காட்சியையும் இத்திரைப்படத்தில் இணைத்திருக்கிறார்கள்.
# ஜீவ ஜோதி


**ஜீவஜோதி** 1948 ஆம் ஆண்டு வெளிவந்த சமூகத் தமிழ்த் திரைப்படமாகும். கே. எம். முல்தானியின் இயக்கத்தில் வெளிவந்த இத்திரைப்படத்தில் செருகளத்தூர் சாமா, பி. எஸ். ஸ்ரீநிவாச ராவ் மற்றும் பலரும் நடித்திருந்தனர். எம். எல். பதி குழுவினரின் "ராமனாதன் பி. ஏ." என்னும் நாடகம் தான் இப்பெயரில் படமாகியது.  

## விமர்சனம்
"குண்டூசி" நாளிதழுக்காக விமர்சனம் எழுதிய பி. ஆர். எஸ், "அன்பு கலப்பற்ற மேனாட்டு நாகரீகத்தைப் பரிகசித்து, பகட்டு கலப்பற்ற உண்மை அன்பின் உயர்வை விளக்கும் இக்கதையை டைரெக்டர் முல்தானி ஒரு அருமையான சினிமாச் சித்திரமாக்கி யிருக்கிறார்... ஜீவஜோதியில் சிறந்த நடிப்பு ஆபாஸமற்ற நல்ல படம்" என்று எழுதினார்.
# காமவல்லி


**காமவல்லி** 1948 ஆம் ஆண்டு வெளிவந்த தமிழ்த் திரைப்படமாகும். புதுமைப்பித்தன் கதை, உரையாடல் எழுத, மாணிக்கம் இயக்கத்தில் வெளிவந்த இத்திரைப்படத்தில் நாகர்கோவில் கே. மகாதேவன், டி. எஸ். துரைராஜ் மற்றும் பலரும் நடித்திருந்தனர்.  
## கதைச்சுருக்கம்
தியான சந்திரன் என்ற கவிஞன் தன் மனைவி நந்தினியோடு ஒரு சிறிய கிராமத்தில் வாழ்ந்து வருகிறான். தியான சந்திரனின் புலமையைக் கேள்விபட்ட மன்னன் அவனுக்கு அரசவையில் பதவி தருகிறான். முதியவனான அந்த அரசனின் இளம் மனைவிக்கு தியான சந்திரனின் மீது மோகம் ஏற்படுகிறது. அவனிடம் தன் இச்சையைத் தீர்த்துக்கொள்ள முயலும் அரசி அதில் தோல்வியடைகிறாள். இதனால் கோபமுற்ற அரசி தியான சந்திரன் தன்னை வல்லுறவு கொள்ள முயன்றதாக குற்றம் சாட்டுகிறாள். தீரவிசாரிக்காத மன்னன் கவிஞனை சிரச்சேதம் செய்ய கட்டளை இடுகிறான். இறுதியில் என்ன ஆனது என்பதே கதை.
# ஸ்ரீ கிருஷ்ணதுலாபரம்


**ஸ்ரீ கிருஷ்ண துலாபாரம்** 1948 ஆம் ஆண்டு வெளிவந்த தமிழ்த் திரைப்படமாகும். ஸ்ரீ சந்தானம் பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் நாகர்கோவில் கே. மகாதேவன், ஏ. கே. ஸ்ரீநிவாசன் மற்றும் பலரும் நடித்திருந்தனர். இப்படத்துடன் "நவீன வள்ளி" திரைப்படம் சேர்த்து காண்பிக்கப்பட்டது.
# மோகினி (திரைப்படம்)


**மோகினி** (*Mohini*) 1948 ஆம் ஆண்டு வெளிவந்த தமிழ்த் திரைப்படமாகும். லங்கா சத்யம் இயக்கத்தில் வெளிவந்த இத்திரைப்படத்தில் டி. எஸ். பாலையா, மாதுரிதேவி ஆகியோர் முக்கிய பாத்திரங்களில் நடித்திருந்தனர். எம். ஜி. ஆர் இரண்டாவது கதாநாயகனாக நடித்திருந்தார். அவருடன் வி. என். ஜானகி முதன்முதலாக இணைந்து நடித்தார்.  

## நடிகர்கள்

- டி. எஸ். பாலையா
- மாதுரிதேவி
- எம். ஜி. ராமச்சந்திரன்
- வி. என். ஜானகி
- எம். என். நம்பியார்
- ஆர். பாலசுப்பிரமணியம்
- *புளிமூட்டை* ராமசாமி
- மாலதி
- நடனம்: லலிதா, பத்மினி

## தயாரிப்புக் குழு
- இயக்குநர்: லங்கா சத்யம்
- தயாரிப்பாளர்: எம். சோமசுந்தரம்
- திரைக்கதை: ஏ. எஸ். ஏ. சாமி
- வசனம்: எஸ். டி. சுந்தரம்
- இசை: சி. ஆர். சுப்புராமன், எஸ். எம். சுப்பையா நாயுடு
- பாடல்கள்: டி. கே. சுந்தர வாத்தியார், பூமிபாலகதாஸ்
- கலையகம்: சென்ட்ரல் ஸ்டூடியோஸ், கோவை
- ஒளிப்பதிவு: எம். மஸ்தான்
- ஒலிப்பதிவு: எம். டி. ராஜாராம்
- படத்தொகுப்பு: டி. துரைராஜ்
- கலை இயக்குநர்: ஏ. ஜே. டொமினிக்
- ஒப்பனை: கே. முகுந்த குமார், கே. ஆர். ராகவ்
- ஒளிப்படம்: கே. அனந்தன்

-
# பிழைக்கும் வழி


**பிழைக்கும் வழி** 1948 ஆம் ஆண்டு வெளிவந்த தமிழ்த் திரைப்படமாகும். டி. எஸ். துரைராஜ் தயாரிப்பில் வெளிவந்த இத்திரைப்படத்தில் டி. எஸ். துரைராஜ், டி. எஸ். பாலையா மற்றும் பலரும் நடித்திருந்தனர்.  

## பாடல்கள்
இத்திரைப்படத்தில் இடம்பெற்ற பாடல்கள் சில:  
| பாடல் | பாடியவர்(கள்) | இசையமைப்பு | இயற்றியவர் |  |
| --- | --- | --- | --- | --- |
| எங்கள் நாட்டுக்கு எந்த நாடு ஈடு | டி. கே. பட்டம்மாள் | ஜி. அசுவத்தாமா | டி. கே. சுந்தர வாத்தியார் |  |
| கோட்டை கட்டாதேடா | டி. கே. பட்டம்மாள் | ஜி. அசுவத்தாமா | டி. கே. சுந்தர வாத்தியார் |  |
| முதலை வாயில் | டி. கே. பட்டம்மாள் | ஜி. அசுவத்தாமா | டி. கே. சுந்தர வாத்தியார் | } |
# சம்சார நௌகா


**சம்சார நௌகா** 1948 ஆம் ஆண்டு வெளிவந்த தமிழ்த் திரைப்படமாகும். எச். எல். என். சிம்ஹா இயக்கத்தில் வெளிவந்த இத்திரைப்படத்தில் பி. ஆர். பந்துலு, டி. ஆர். ராமச்சந்திரன் மற்றும் பலரும் நடித்திருந்தனர்.  

1935 ஆம் ஆண்டு சம்சார நௌகா திரைப்படம் கன்னட மொழியில் முதன் முதலில் வெளியிடப்பட்டது. இதுவே கன்னட மொழியில் வெளிவந்த முதலாவது சமூகப் படம் ஆகும். மிகப் பெரும் வெற்றியைத் தந்த இத்திரைப்படம் இதே பெயரில் புகழ்பெற்ற மேடை நாடகம் ஒன்றைத்தழுவி எடுக்கப்பட்டது. இந்நாடகம் தென்னிந்தியா முழுவதும் 4,000 தடவைகளுக்கு மேல் மேடையேறியுள்ளது.  

கதாநாயகன் (பந்துலு) கதாநாயகியை (பிரேமாவதி) அவனது தந்தையின் விருப்பத்துக்கு எதிராக மணக்கிறான். பின்னர் செய்யாத ஒரு கொலைக்கு குற்றம் சாட்டப்படுகிறான்.  

தமிழ்த் திரைப்படத்தின் வசனங்களை ஏ. டி. கிருஷ்ணசுவாமி (அறிவாளி, மனம் ஒரு குரங்கு, ஸ்ரீவள்ளி, சபாபதி திரைப்படங்களை இயக்கியவர்) எழுதியிருந்தார்.  

- Blast from the past, Samsara Nowka (1948) , RANDOR GUY, த இந்து, ஏப்ரல் 23, 2010-
# சண்பகவல்லி (திரைப்படம்)


**சண்பகவல்லி** 1948 ஆம் ஆண்டு வெளிவந்த தமிழ்த் திரைப்படமாகும். லங்கா சத்தியம் இயக்கத்தில் வெளிவந்த இத்திரைப்படத்தில் டி. எஸ். பாலையா, ஏ. என். பெரியநாயகி மற்றும் பலரும் நடித்திருந்தனர்.  

பி. ஆர். ராஜகோபாலய்யரின் பாடல்களுக்கு பசவங்குடி சர்மா இசையமைத்திருந்தார். தில்லை பொன்னப்பா வசனம் எழுதினார்.  

## நடிப்பு
விக்கிரமாதித்தன் கதையை அடிப்படையாகக் கொண்ட இத்திரைப்படத்தில் நடித்திருப்போர்:  
- டி. எஸ். பாலையா
- ஏ. என். பெரியநாயகி
- பி. ஆர். ராஜகோபாலய்யர்
- கே. கே. பெருமாள்
- வி. எம். ஏழுமலை
- எம். எஸ். விஜயாள்
- பெஜவாடா ராஜரத்தினம்
- ஆர். கிருஷ்ணவேணி
# அபூர்வ சகோதரர்கள் (1949 திரைப்படம்)



**அபூர்வ சகோதரர்கள்** (*Apoorva Sagodharargal*) என்பது 1949 ஆம் ஆண்டு ஆச்சார்யா இயக்கிய இந்தியத் தமிழ்த் அதிரடித் திரைப்படமாகும். அலெக்சாண்டர் டூமாவின் 1844 ஆம் ஆண்டுய புதினமான *தி கோர்சிகன் பிரதர்ஸ்* கதையைத் தழுவி எடுக்கப்பட்ட இத்திரைப்படத்தில் எம். கே. ராதா, பி. பானுமதி ஆகியோர் முதன்மை வேடங்களில் நடித்தனர். மேலும் ஆர். நாகேந்திர ராவ், சூரியப்பிரபா ஆகியோர் துணை வேடங்களில் நடித்தனர். தங்களது பெற்றோரைக் கொன்று குழந்தைப் பருவத்தில் தங்களைப் பிரித்த கொடூரமான உறவினரை பழிவாங்கத் துடிக்கும் இரட்டையர்களை சுற்றி இக்கதை வருகிறது. அந்த இரண்டு சகோதரர்களும் தங்கள் பெற்றோரின் மரணத்திற்கு பழிவாங்குவதில் எவ்வாறு இணைகிறார்கள் என்பதைக் கதை காட்டுகிறது.  

ஜெமினி ஸ்டுடியோஸ் மூலம் தமிழ், தெலுங்கு, இந்தி ஆகிய மொழிகளில் ஒரே நேரத்தில் அபூர்வ சகோரர்கள் திரைப்படம் தயாரிக்கப்பட்டது. தெலுங்கு பதிப்பான அபூர்வ சகோதருலு சி. புல்லையாவால் இயக்கப்பட்டது, மேலும் இந்தி பதிப்பான *நிஷான்* எஸ். எஸ். வாசனால் இயக்கப்பட்டது.  

## நடிப்பு
படத்தின் தொடக்கத்தில் வரவுவைக்கபட்ட மற்றும் பாடல் புத்தகத்தில் உள்ள படி நடிகர்கள்:  

- காஞ்சனாவாக பானுமதி ராமகிருஷ்ணா
- விஜயசிம்மன், விக்ரமசிம்மனாக எம். கே. ராதா
- மார்த்தாண்டனாக நாகேந்திர ராவ்
- அடப்பக்காரனாக நாராயண ராவ்
- டாக்டர் நஞ்சப்பாவாக ஜி.பட்டு
- ஜம்புவாக வி. பி. எஸ். மணி
- மகேந்திர பூபதியாக டி. பாலசுப்பிரமணியம்
- மரகதமாக சூர்யபிரபா
- நீலவேணியாக லட்சுமிபிரபா
- ராஜேஸ்வரி தேவியாக வெங்குமாம்பா

- டாக்டரின் சகோதரியாக கிருஷ்ணா பாய்
- டாக்டரின் உறவினராக ஷியாம் சுந்தர்
- கடை ஊழியராக ஜி. வி. சர்மா
- மருதப்பாவாக ஸ்டண்ட் சோமு
- ராஜசேகரராக ஜே. எஸ். காஷ்யப்
- வேலைக்காரனாக ராமகிருஷ்ண ராவ்
- மாயாண்டியாக வேலாயுதம்
- சிப்பாய்களாக விஜயராவ், பலராம், ஆனந்த்,
டி.எஸ்.பி.ராவ், சம்பத்குமார்  
- ஜெமினி சிறுவர்கள் மற்றும் சிறுமிகள்

## தயாரிப்பு
அபூர்வா சகோதரர்கள் அலெக்சாண்டர் டூமாவின் *தி கோர்சிகன் பிரதர்ஸ்* நாவலைத் தழுவி *கிரிகோரி ரடோஃப்* படம் எடுக்கபட்டது. இப்படம் வெற்றி பெற்றது. இதைத் தழுவி தமிழில் படம் எடுக்க வாசன் ஆர்வம் கொண்டார். தூ. கோ. ராகவாச்சாரி என்ற ஆச்சார்யா வழக்கறிஞராக இருந்து திரைப்பட படைப்பாளியாக ஆனவர். அவர் படத்தை இயக்குவதற்குத் தேர்ந்தெடுக்கப்பட்டார். பானுமதி கதாநாயகியாக நடிக்க, எம். கே. ராதா நாயகனாக நடிக்க தேர்ந்தெடுக்கப்பட்டார்.  

## பாடல்கள்
இப்படத்திற்கு இராஜேஸ்வர ராவ், எம். டி. பார்த்தசாரதி, ஆர். வைத்தியநாதன் ஆகியோர் இசையமைத்தனர். பாடல் வரிகளை கொத்தமங்கலம் சுப்பு மற்றும் வி. சீதாராமன் ஆகியோர் எழுதினர். பானுமதி பாடிய "லட்டு லட்டு" பாடல் நல்ல வரவேற்பைப் பெற்றது. இப்படம் விமர்சன ரீதியாகவும், வணிக ரீதியாகவும் பெரும் வெற்றியைப் பெற்றது. எம். கே. ராதாவின் நடிப்பு "அவரது திரை வாழ்வில் மிகச்சிறந்தது" என்று பாராட்டிய தனஞ்செயன், "எல்லோரிடமிருந்தும் சிறந்த நடிப்பை வரவழைத்து, பொழுதுபோக்கு மற்றும் ஈர்க்கக்கூடிய திரைப்படத்தை வழங்கியதற்காக" இயக்குநர் ஆச்சார்யாவைப் பாராட்டினார். "பானுமதி மற்றும் நாகேந்திர ராவ் ஆகியோரின் சிறந்த நடிப்பிற்காகவும், இசைக்காகவும் இப்படம் நினைவுகூரப்படுகிறது" என்று தி இந்துவின் ராண்டார் கை எழுதினார். இப்படம் தெலுங்கில் அபூர்வா சகோதருலு என்ற பெயரில் மறுஆக்கம் செய்யப்பட்டது, ராதா கதாபாத்திரத்தில் மீண்டும் நடித்தார். இதை இந்தியில் ரஞ்சனை நாயகனாக நடிக்க வைத்து *நிஷான்* என்ற பெயரில் மறுஆக்கம் செய்யப்பட்டது. மூன்று பதிப்புகளுக்கும் பானுமதிதான் நாயகி.
# கீத காந்தி


**கீத காந்தி** 1949 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், பி. எஸ். சரோஜா மற்றும் பலர் நடித்திருந்தனர்.  

## நடிகர்கள்
கீத காந்தி திரைப்படத்தில் நடித்தவர்களும் அவர்களின் பாத்திரங்களும்:  

;நடிகர்கள்  
- இராமானுஜ ஆச்சாரி (*சுப்பையர்*)
- கே. விசுவநாதன் (*மந்திரி விஸ்வம்*)
- பழனியாணி (*முத்து*)
- டி. ஆர். இராமச்சந்திரன் (*ராமு*)
- டி. கே. கல்யாணம் (*கல்யாணம்*)
- சோமசுந்தரம் (*ராமையா*)
- எம். ஆர். எஸ். மணி (*டாக்டர் சந்தர்*)
- வி. குமாரசுவாமி (*கோபு*)
- பண்டிட் போலோநாத் சர்மா (*டாக்டர் சௌத்துரி*)
- கடக் (*டாக்டர் கடக்*)
- டி. வி. கிருஷ்ண சர்மா (*ஜமீன்தார்*)
- விநாயக முதலியார்

;நடிகைகள்  
- லட்சுமிபிரபா (*லட்சுமி*)
- சுசீலா (*சுசீலா*)
- கே. எஸ். அங்கமுத்து (*காமாட்சி*)
- பி. எஸ். சரோஜா (*கிரிஜா*)
- பேபி பத்மா (*பத்மா*)
- பி. ஏ. பெரியநாயகி (*சாரதா*)
- ஆர். பத்மா (*உமா*)
- டி. கே. பட்டம்மாள் (ஜமீன்தாரிணி'')
;நடனம்  
- லலிதா-பத்மினி
# இன்பவல்லி


**இன்பவல்லி** 1949 ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், எஸ். நொடானி இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், பி. எஸ். சரோஜா, என். எஸ். கிருஷ்ணன் மற்றும் பலரும் நடித்தனர்.  

## கதைக்களம்
இது ஒரு இளவரசிக்கும் அமைச்சரின் மகனுக்கும் இடையிலான காதல் பற்றிய கதையாகும். இளவரசியும், அமைச்சர் மகனும் ஒன்றாக வளர்ந்து ஒரு கட்டத்தில் ஒருவரையொருவர் காதலிக்கின்றனர். ஆனால் பட்டத்தரசிக்கோ தன் மகளை இளவரசன் ஒருவனுக்கே மணம் செய்விக்கவேண்டும் என்ற எண்ணம் உள்ளது. இதை அறிந்த காதலர்கள் ஒருநாள் இரவு அரண்மனையைவிட்டு ஓடிவிடுகின்றனர். இளவரசியின் மீது மையல் கொண்ட ஒரு மந்திரவாதி அமைச்சரின் மகனை தன் மந்திர சக்தியால் கண்டுபிடித்து தன் தந்தித்தால் அமைச்சர் மகனை பிடித்து வைத்துக்கொள்கிறார். ஆனால் ஒரு வயதான பெண்மணி அமைச்சரின் மகனை கிளியாக மாற்றி காப்பாற்றுகிறார். கிளியாக மாறிய அமைச்சரின் மகன் பறந்து சென்று தப்பிக்கிறான். அரண்மனை நடனக் கலைஞரிடம் கிளி தஞ்சம் அடைகிறது. பல திருப்பங்களுக்குப் பிறகு இறுதியாக காதலர்கள் ஒன்றுபடுகிறனர்.  

ஆர். ஆர். ராஜகோபால ஐயர் இயற்றிய பாடல்களுக்கு ஜி. ராமனாதன் இசையமைத்தார்.  

| எண். | பாடல் | பாடகர் | பாடல் வரிகள் | நீளம் |
| --- | --- | --- | --- | --- |
| 1 | "அன்பே பெரும் நிதியே" | டி. ஆர். மகாலிங்கம், பி. ஏ. பெரியநாயகி | 02:47 |  |
| 2 | "தெய்வ சோதனை தானோ" | பி. ஏ. பெரியநாயகி | 03:33 |  |
| 3 | "தங்குடா டிங்கலே" | என். எஸ். கிருஷ்ணன், டி. ஆர். மகாலிங்கம்
*பொய்கால் குதிரை ஆட்டம்* | 04:42 |  |
| 4 | "ஜகதாம்பா" | பி. ஏ. பெரியநாயகி, பி. லீலா | 03:35 (02:43&nbsp;– 06:18) |  |
| 5 | "ஏனோ இன்னும் வர காணேன்" | டி. ஆர். மகாலிங்கம் | 03:44 |  |
| 6 | "மாலை சூட அவர் வந்தாரடி" | பி. லீலா | 02:48 |  |
| 7 | "ஓ ஐயா மாரே வாருங்க" | 02:14 |  |  |
| 8 | "நீ துணை புரிவாய்" | பி. லீலா | 02:37 |  |
| 9 | "ஆருயிரே எனதாசை அன்பே வா" | பி. லீலா | 02:24 |  |
| 10 | "இன்னும் வரக் காணேனே" | பி. ஏ. பெரியநாயகி | 03:11 |  |
| 11 | "இன்பமான மோகினி மானே" | டி. ஆர். மகாலிங்கம், பி. லீலா | 03:20 |  |
| 12 | "சம்பளமே எழுமிச்சம்பழமே" | என். எஸ். கிருஷ்ணன், டி. ஏ. மதுரம் |  |  |
| 13 | "நாதா என் ஆசை" | டி. ஆர். மகாலிங்கம், டி. வி. ரத்னம் | 02:13 |  |
| 14 | "யார் உமை போலே" | பி. ஏ. பெரியநாயகி | 04:27 |  |
| 15 | "மந்திரத்தின் பேரைச் சொல்லி" | என். எஸ். கிருஷ்ணன், டி. ஆர். மகாலிங்கம் | 01:35 | } |
# கன்னியின் காதலி


**கன்னியின் காதலி** 1949 ஆம் ஆண்டு வெளிவந்த ஒரு தமிழ்த் திரைப்படமாகும். கே. ராம்நாத் இயக்கத்தில் வெளிவந்த இத்திரைப்படத்தில் எஸ். ஏ. நடராஜன், கே. ஆர். ராம்சிங், அஞ்சலிதேவி மற்றும் பலர் நடித்திருந்தனர். மாதுரி தேவி இதில் இரட்டை வேடத்தில் நடித்திருந்தார். ஆங்கில நாடகாசிரியரான ஷேக்ஸ்பியரின் பிரபல நகைச்சுவை நாடகமான *பன்னிரண்டாவது இரவு* என்பதைத் தழுவி எடுக்கப்பட்டது இத்திரைப்படம். என். டி. சுந்தரத்தின் வசனத்திலும் வேதாந்தம் ராகவய்யாவின் நடனப்பயிற்சியிலும் உருவான இத்திரைப்படம் சென்ட்ரல் ஸ்டூடியோவில் தயாரிக்கப்பட்டது. கண்ணதாசனின் பாடல்களுக்கு எம். எல். வசந்தகுமாரி பின்னணி பாடினார்.  

## கதை

ஒரே சாயலுள்ள அண்ணன் ஆதித்தனும் தங்கை சந்திரிகாவும் விதிவசத்தால் பிரிக்கப்பட்டு வேறு வேறு இடங்களுக்குச் செல்கின்றனர். (அண்ணனாகவும் தங்கையாகவும் *மாதுரி தேவி* நடிக்கிறார்). தனது பெண்மையைக் காத்துக் கொள்ளும் பொருட்டு ஆண்வேடம் தாங்கி கலைமணி என்ற பெயர் பூண்ட சந்திரிகா, வசந்தபுரி மன்னனின் (*எஸ்.ஏ.நடராஜன்*) ஆஸ்தான கவியாக அமர்ந்து அவனது காதலியான மேகலையிடம் (*அஞ்சலிதேவி*) காதல் தூது செல்கிறாள். கலைமணியை உண்மை வாலிபன் என எண்ணிய மேகலை தன் உள்ளத்தைப் பறி கொடுக்கிறாள். சமயத்தில் ஆதித்தனும் அங்கு வருகிறான். உடன்பிறந்தவர்களின் தோற்றப் பொருத்தத்தால் தோன்றிய குழப்பங்கள் தீர்ந்து மேகலையை ஆதித்தனும், வசந்த குமாரனைச் சந்திரிகாவும் மணக்கின்றனர். கதையும் சுபமாக முடிகிறது.  

## பாடல்
எஸ். எம். சுப்பையா நாயுடு மற்றும் சி. ஆர். சுப்பராமன் திரைப்படத்திற்கு இசையமைத்தனர். பாடல்களை புதுக்கம்பன் பூமி பாலகதாஸ், கண்ணதாசன் மற்றும் கே. டி. சந்தானம் எழுதினர். இத்திரைப்படத்தில்தான் கண்ணதாசன் அவர்கள் திரையுலகில் அறிமுகமாகி "கலங்காதிரு மனமே" பாடல் வரிகளை எழுதினார். "கலங்காதிரு மனமே" பாடல் முதலில் எழுதி பிறகு இசையமைக்கப்பட்டது.  

| எண். | பாடல்கள் | பாடகர்கள் | வரிகள் | நீளம் |
| --- | --- | --- | --- | --- |
| 1 | "கலங்காதிரு மனமே" | கே. வி. ஜானகி | கண்ணதாசன் | 02:37 |
| 2 | "புவி ராஜா" | எம். எல். வசந்தகுமாரி திருச்சி லோகநாதன் | 02:42 |  |
| 3 | "காரணம் தெரியாமல்" | எம். எல். வசந்தகுமாரி | 02:28 |  |
| 4 | "கண்டேன் ஐயா" | கே. வி. ஜானகி | 02:19 |  |
| 5 | "சித்திரை பறவையம்மா" | கே. வி. ஜானகி | 03:07 |  |

"காரணம் தெரியாமல் உள்ளம் சந்தோஷம் கொண்டாடுதே" என்னும் பாடலுக்கு முதலில் கண்ணதாசன் எழுதிய வரி "காரணம் தெரியாமல் உள்ளம் களி கொண்டு கூத்தாடுதே". அப்பொழுது சி. ஆர். சுப்பராமன் அவரிடம் உதவியாளராக பணியாற்றி எம். எஸ். விஸ்வநாதன் அவர்கள் "களி.. கூத்து" போன்ற சொற்கள் கேட்பதற்கு ஓசை நயம் இல்லை என்று கூறி வரிகளை மாற்ற சொல்லியுள்ளார். அப்பொழுது அங்கே வந்த உடுமலை நாராயணகவி அவர்கள் பாடலை "காரணம் தெரியாமல் உள்ளம் சந்தோஷம் கொண்டாடுதே" என்று மாற்றிவிட்டு கண்ணதாசனிடம் திரையுலகில் உள்ளவர்களுக்கு தமிழ் தெரிவதில்லை அதனால் அவர்களுக்கு பிடித்தபடி பாடல் எழுத வேண்டும் என்று கூறியுள்ளார்.
# கிருஷ்ண பக்தி


**கிருஷ்ண பக்தி** (*Krishna Bhakthi*) 1949-இல் வெளிவந்த தமிழ்த் திரைப்படமாகும். ஆர். எஸ். மணி இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. ஆர். ராஜகுமாரி மற்றும் பலரும் நடித்திருந்தனர்.  

உடுமலை நாராயணகவி எழுதிய பாடல்களை பி. யு. சின்னப்பா, எம். எல். வசந்தகுமாரி, பி. ஏ. பெரியநாயகி, சிதம்பரம் ஜெயராமன் ஆகியோர் பாடியுள்ளனர். *லேனா* என அழைக்கப்பட்ட எஸ். எம். லட்சுமணன் செட்டியார் இப்படத்தைத் தயாரித்திருந்தார்.  

இத்திரைப்படத்தின் கதையை ஆர். எஸ். மணி எழுதியிருந்தார். எஸ். டி. எஸ். யோகி, சுத்தானந்த பாரதியார், கு. ப. சேது அம்மாள், சாண்டில்யன்ஆகியோரின் வசனங்கள் கதையில் இணைக்கப்பட்டன.  

## திரைக்கதை

பரம பாகவத சிரோன்மணி என்ற வெளிவேடமிட்டு ஊரை ஏமாற்றும் வஞ்சகன் ஒருவன், ராஜசிம்மன் எனும் மன்னனிடம் ராஜகுருவாக (பி. யு. சின்னப்பா) இருக்கிறான். அவனது போலிப் பக்தியை உண்மை என நம்பி, அவனது வஞ்சக வலையில் வீழ்ந்து விடுகிறாள் தேவகுமாரி (டி. ஆர். ராஜகுமாரி) என்ற அழகிய தேவதாசி. தன்னைக் குருவாகக் கருதி வந்த தேவகுமாரியை, ராஜகுரு மானபங்கம் செய்ய முயற்சிக்கும்போது, அவனது மனச்சாட்சி அவனது பரம விரோதியாக உருவெடுத்து அவன் தவறை விளக்கி, உபதேசம் செய்கிறது. திருந்திய ராஜகுரு தேவகுமாரியைத் தன் குருவாக எண்ணி, ஓர் உண்மை பக்தனாக மாறுகிறான்.  

## நடிகர்கள்

- பி. யு. சின்னப்பா - ராசகுரு
- கே. ஆர். ராமசாமி - கிருஷ்ணன்
- என். எஸ். கிருஷ்ணன் - வேவுகாரன்
- சிதம்பரம் ஜெயராமன் - நாரதர், சாது
- ஆர். பாலசுப்பிரமணியம்
- டி. பாலசுப்பிரமணியம்
- ஆள்வார் குப்புசாமி
- புளிமூட்டை ராமசாமி - அரண்மனை விதூசகன்
- வி. கே. ராமசாமி, நடன வாத்தியார்
- டி. வி. நமசிவாயம்
- பாண்டியன் - மாமா
- டி. ஆர். ராஜகுமாரி - தேவகுமாரி
- சி. டி. ராஜகாந்தம் - தேவகுமாரியின் தாய் மஞ்சரி
- எஸ். பி. எல். தனலட்சுமி - வசுமதி
- டி. ஏ. மதுரம் - வேவுகாரனின் மனைவி
- பி. ஏ. பெரியநாயகி - பாமா
- ஏ. ஆர். சகுந்தலா
- எம். எல். வசந்தகுமாரி
- டி. எஸ். தமயந்தி
- பேபி குசலகுமாரி
- குமாரி மாசிலாமணி
இன்னும் பலர்.  

## பாடல்கள்
இப்படத்திற்கான பாடல்களை உடுமலை நாராயணகவி இயற்றியுள்ளார். எஸ். வி. வெங்கட்ராமன், குன்னக்குடி வெங்கட்ராம ஐயர் ஆகியோர் இசையமைத்துள்ளனர்.  

- *எது வேண்டும்..* (சிதம்பரம் ஜெயராமன்
- *தாமரைச் செங்கண் வதனா* (பி. ஏ. பெரியநாயகி)
- *கண்ணன் வருவாரோடி* (பி. ஏ. பெரியநாயகி)
- *எல்லோரும் நல்லவரே* (பி. யு. சின்னப்பா)
- *எது வேண்டும் சொல் மனமே*
- *ஆட்டமென்ன சொல்லுவேன்* (சிதம்பரம் ஜெயராமன்)
- *கனவில் கண்டேனே கண்ணனே*
- *பெண்ணுலகிலே பெருமை கொண்டாள்* (கே. ஆர். ராமசாமி, பி.ஏ. பெரியநாயகி)
# கிருஷ்ண விஜயம்


**கிருஷ்ண விஜயம்** (*Krishna Vijayam*) 1950 ஆம் ஆண்டு சனவரி மாதம் 14 ஆம் தேதியன்று வெளிவந்த ஒரு இந்திய தமிழ்த் திரைப்படமாகும். சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, ஏ. எல். ராகவன் மற்றும் பலரும் நடித்திருந்தனர்.  

## திரைக்கதை
திருமாலின் கிருஷ்ண அவதாரம் பற்றிய கதை. ஸ்ரீ கிருஷ்ணரின் பிறப்பு, அவர் தனது மாமனாகிய அரசன் கம்சனை அழித்தது, சிறுவனாக அவர் கோபியர்களுடனும் நண்பர்களுடனும் நடத்திய விளையாட்டுகள் பற்றியதே இத்திரைப்படமாகும்.  

## நடிகர்கள்
இந்தப் பட்டியல் தி இந்து நாளிதழ் கட்டுரையிலிருந்து தொகுக்கப்பட்டது.  

- என். சி. வசந்தகோகிலம் - *நாரதர்*
- பி. வி. நரசிம்ம பாரதி - *ஸ்ரீ கிருஷ்ணன்*
- டி. பிரேமாவதி - *ராதை*
- ஆர். பாலசுப்பிரமணியம்
- ஏ. எல். ராகவன் - *பால கிருஷ்ணன்*
- லட்சுமிபிரபா
- எம். ஆர். சந்தானம்
- கே. எஸ். அங்கமுத்து - கோபிகை
- அண்ணாஜி ராவ்
- சி. வி. வி. பந்துலு
- எஸ். ஏ. நடராஜன்
- எம். கே. முஸ்தபா
- சாய்ராம்
- சாண்டோ சின்னப்பா தேவர்
- எம். எஸ். எஸ். பாக்கியம்
- லட்சுமிகாந்தா
நடனம்:  
- லலிதா
- பத்மினி

## தயாரிப்புக் குழு
இப் பட்டியல் பிலிம் நியூஸ் ஆனந்தன் தரவுத் தளத்திலிருந்து தொகுக்கப்பட்டது.  

- தயாரிப்பாளர்கள்: எம் சோமசுந்தரம், மொஹிதீன்
- இயக்குநர்: சுந்தர் ராவ் நட்கர்ணி
- கதை: சுந்தர் ராவ் நட்கர்ணி
- வசனம்: வேலவன், கர்மயோகி
- ஒளிப்பதிவு: பி. இராமசாமி
- கலை: பி. பி. சௌத்ரி, குட்டியப்பு
- தொகுப்பு: சுந்தர் ராவ் நட்கர்ணி, பி. வெங்கடாசலம்
- நடன ஆசிரியர்: கே. ஆர். குமார், சி. தங்கராஜ்
- ஒளிப்படம்: கே. ஆனந்தன்
- படப்பிடிப்பு நிலையம்: சென்ட்ரல் ஸ்டுடியோஸ், கோவை

## பாடல்கள்
திரைப்படத்திற்கு இசையமைத்தவர்கள்; சி. எஸ். ஜெயராமன், எஸ். எம். சுப்பையா நாயுடு ஆகியோர். பாடல்களை இயற்றியோர்: பாபநாசம் சிவன், டி. கே. சுந்தர வாத்தியார், பூமி பாலகதாஸ், கே. பி. காமாட்சி ஆகியோர். என். சி. வசந்தகோகிலம் பாடிய *நவநீத கண்ணனே ..* என்ற பாடல் பிரபலமானது. இந்தப் பாடலை இயற்றியவர் கே. பி. காமாட்சி. இசையமைத்தவர் சி. எஸ். ஜெயராமன். *என்னடி அநியாயம் இது..* என்ற குழுப்பாடலும் பிரபலமானது. இப்பாடலை பி. லீலா, கே. வி. ஜானகி, டி. வி. ரத்தினம், டி. ஆர். பாகீரதி குழுவினருடன் பாடியிருந்தனர்.  

## வரவேற்பு
இத்திரைப்படம் இனிமையான இசையுடன் நன்றாகப் படமாக்கப்பட்டிருந்தது. ஆயினும் எதிர்பார்த்த வெற்றியைக் கொடுக்கவில்லை. இக்கால கட்டத்தில் ரசிகர்களுக்குப் புராணப் படங்களிலிருந்த ஆர்வம் குறையத் தொடங்கியிருந்ததும் ஒரு காரணமாக இருந்தது. ஜூபிடர் நிறுவனத்தார் இதற்கு முன் வேலைக்காரி என்ற சமூகத்தை மையப்படுத்திய ஒரு திரைப்படத்தைத் தயாரித்து வெளியிட்டிருந்தனர். அத் திரைப்படம் மக்களால் பெரிதும் விரும்பப்பட்டது.
# மாயாவதி (திரைப்படம்)


**மாயாவதி**, 1949 ஆம் ஆண்டு வெளிவந்த தமிழ்த் திரைப்படமாகும். கணபதி பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. ஆர். மகாலிங்கம், எஸ். வி. சுப்பைய்யா மற்றும் பலரும் நடித்திருந்தனர்.  

- மாயாவதி (1949), ராண்டார் கை, தி இந்து, டிசம்பர் 28, 2014
# நல்ல தம்பி (1949 திரைப்படம்)



***நல்ல தம்பி*** 1949 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், எஸ். வி. சகஸ்ரநாமம் மற்றும் பலரும் நடித்திருந்தனர்.  

இத்திரைப்படத்திற்கு அண்ணாதுரை கதை, உரையாடல் எழுதினார். இக்கதை மிஸ்டர் டீட் கோஸ்டு டவுன் எனும் ஆங்கிலப் படத்தின் தழுவலாகும்.
# நம் நாடு (1949 திரைப்படம்)



**நம் நாடு** (*Nam Naadu*) 1949 ஆம் ஆண்டு வெளிவந்த தமிழ்த் திரைப்படமாகும். வி. சாந்தாராம் இயக்கத்தில் வெளிவந்த இத்திரைப்படமாகும். அப்போது பிரபல பாடகியாக இருந்த புஷ்பா ஹானஸ் நாயகியாகவும், உமேஷ் சர்மா, சந்திரசேகர், கேசவ் ராவ், ததே மற்றும் பலரும் நடித்திருந்தனர். இது இந்தியா பாக்கித்தான் பிரிவினையின் பின்னணியில், கருப்புச் சந்தையை மையமாக கொண்டதாக உருவாக்கபட்டது. விடுதலை அடைந்த பிறகு இந்தியா எதிர்கொண்ட சிக்கல்களையும் பேசுவதாக இப்படம் இருந்தது.  

இந்தியி்ல் வி. சாந்தாராம் இயக்கிய *அப்னாதேஷ்* என்ற படத்தின் தமிழ் வடிவமே நம் நாடு படமாகும். இப்படத்தின் இந்தி பதிப்பிற்கு புருஷோத்தம் இசையமைத்தார். ஆனால் தமிழ்ப் பதிப்பிற்கு ஜி. கோவிந்தராயுலு இசையமைத்தார். தமிழ் படத்திற்கு பாடல்களை இராஜகோபால ஐயர் எழுத, பாடல்களை எம். எல். வசந்தகுமாரி, சு. ராஜம் qhs'xmf jiips பாடினார். இப்படம் தெலுங்கிலும் வெளியானது. தமிழில் சுமாரான வெற்றியைப் பெற்றது.
# நாட்டிய ராணி


**நாட்டிய ராணி** (*Natyarani*) என்பது 1949 ஆம் ஆண்டு வெளிவந்த தமிழ் நடனத் திரைப்படமாகும். பி. என். ராவ் இயக்கத்தில் வெளிவந்த இத்திரைப்படத்தில் பி. எஸ். ராஜா ஐயங்கார், டி. எஸ். பாலையா மற்றும் பலரும் நடித்திருந்தனர்.  

## கதை
ஆசிரமம் ஒன்றில் நாட்டியம், இசை ஆகியவற்றை சாது வருவர் கற்றுத் தருகிறார். சாதுவுக்கு ச்சிற்றூரைச் சேர்ந்த சாந்தலா என்ற இளம் பெண் தினமும் பால் கொண்டுவந்து தருகிறாள். ஆசிரமத்தில் மாணவர்கள் நாட்டியம் பயில்வதை அவள் ஒருநாள் பார்க்கிறாள். அன்று அவளுக்கு விந்தையான கணவு வருகிறது. அதில் தான் நாட்டியம் பயின்று உயர்ந்த நிலையை அடைவதாக வருகிறது. இதை சாந்தலா தனது தோழியிடம் சொல்ல, அவள் கேலி செய்கிறாள். அதனால் சினமுற்ற அவள், தன் கனவை உண்மையாக்க சிற்றூருக்கு வெளியே உள்ள சிவன் கோயிலில் சிவனை நோக்கி தவம் இருக்கிறாள். அவளின் தவத்துக்கு மெச்சிய சிவன் அவளு முன் தோன்றி அவள் கேட்ட வரத்தை அளிக்கிறார். இந்த நேரம் போசள மன்னன் விட்டுணுவர்தனன், சாதுவைச் சந்திக்க வருகிறான். சாது நாட்டியம் குறித்து குறிப்புகளை எழுதிக் கொண்டிருக்கிறார். அவர் ஒரு பாடலைப் பாடுகையில், பால் கொண்டு வந்த சாந்தலா, ஆட ஆரம்பிக்கிறாள். அவள் நாட்டிய முத்திரைகளைச் சரியாகப் பயன்படுத்துவதி ஆடுவதைக் கண்டு இருவரும் வியக்கிறனர். மன்னன் விட்டுணுவர்தனன், சாந்தலாவின் நாட்டியத்திலும், அழகிலும் மயங்கி அவளை காந்தர்வ மணம் புரிகிறான். தக்க சமயத்தில் அரண்மனைக்கு அழைத்துச் செல்வதாக வாக்குக் கொடுக்கிறான். ஆனால், அவன் வந்து அழைத்துச் செல்லாததால் அரண்மனைக்கு சாந்தலா செல்கிறாள். விட்டுணுவர்தனனுக்கு ஏற்கெனவே மனைவி இருப்பதை அறிகிறாள். சாந்தலா குறித்துத் தெரியவரும் ராணி, அவளைக் நஞ்சிட்டுக் கொல்ல முயற்சிக்கிறாள். அதிலிருந்து எப்படித் தப்பித்து விட்டுணுவர்தனனுடன் ஒன்று சேர்கிறாள் என்பதே மீதிக் கதையாகும். படத்தை பி. என். ராவ் இயக்கினார், கதை, உரையாடல் போன்றவற்றை கம்பதாசன் எழுதினார். வி. மாதவன் நடன அமைப்பை மேற்கொண்டார். இந்த படத் தயாரிப்பில் குறிப்பிடத்தக்க அம்சம் என்னவென்றால், ஒரே கதாபாத்திரத்தை இரண்டு வெவ்வேறு நடிகைகள் செய்தனர். படத்தின் தயாரிப்பு தொடங்கியபோது, வசுந்தரா தேவி சாந்தலாவாக நடித்தார். அவரை வைத்து பல காட்சிகளும் நடனங்களும் படமாக்கப்பட்டன. ஆனால் சில காரணங்களால் படத்திலிருந்து பாதியிலேயே அவர் விலகினார். பிறகு அவர் நடிக்கவேண்டிய மீதி காட்சிகளில் பி. எஸ். சரோஜா நடித்தார். வசுந்தரா தேவியை வைத்து எடுக்கப்பட்ட காட்சிகளைக் இயக்குநருக்கு மனமில்லை. இதனால் முந்தைய காட்சிகளை மாற்றாமல் நபரை மட்டும் மாற்றுவதற்கு அவருக்கும் திரைக்கதை ஆசிரியர் ஒரு அற்புதமான யோசனை அளித்தார். அதன்படி வசுந்தரா தேவி நடித்த சாந்தலா கதாபாத்திரம் தீ விபத்தில் இறந்துபோய், ஆவியாக மற்றொரு பெண்ணின் உடலில் நுழைந்துவிடுகிறது. அந்தப் பெண் இப்போது சாந்தலா பாத்திரத்தில் தொடர்ந்தது இருந்தார். இதற்காக கதையில் சிலமாற்றங்கள் செய்து, கதை மீண்டும் எழுதப்பட்டது. அந்தக் காலத்தில் மக்கள் ஏற்றுக்கொண்ட ஒரு நம்பத்தகுந்த விளக்கமாக இது கருதப்படுகிறது.  

## பாடல்கள்
பாடல் வரிகளை எழுதி பாபநாசம் சிவன் இசையமைத்தார். சில பாடல் வரிகளை எஸ். ராஜாராம் எழுதினார். பின்னணி பாடல்களை டி. கே. பட்டம்மாள், கொத்தமங்கலம் சீனு ஆகியோர் பாடினர். சிறு வேடத்தில் நடித்த கே. தவமணி தேவி ஒரு பாடலைப் பாடினார்.  

## மேற்கோள்
# நவஜீவனம்


**நவஜீவனம்**1949 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கி, தயாரித்து வெளிவந்த இத்திரைப்படத்தில் வி. நாகையா, ஸ்ரீராம் மற்றும் பலரும் நடித்திருந்தனர். முதன்முறையாகத் திரைப்படங்களுக்கான விருதுகளை வழங்க சென்னை மாகாண அரசு முடிவு செய்தபோது 1949 இல் சிறந்த திரைப்படமாக நவஜீவனம் தேர்ந்தெடுக்கப்பட்டது.  

## கதை
எளிய தொழிலாளி நாகையாவும். அவருடைய மனைவி கண்ணாம்பாவும், பெற்றோரை இழந்த தன் தம்பி ஸ்ரீராமைச் சிறுவனாக இருக்கும்போதிருந்து வளர்க்கிறார்கள். வளர்ந்து கல்லூரிக்கு செல்லும் ஸ்ரீராம் உடன் பயிலும் மாணவி வரலட்மியைக் காதலிக்கிறார்.  

வரலட்சுமி மில் முதலாளியின் மகள். பணக்கார சம்பந்தம் நமக்கு வேண்டாம் என்று அண்ணனும் அண்ணியும் ஸ்ரீராமை எச்சரிக்கிறார்கள். ஆனால், அவர்களின் சொல் கேளாமல் வரலட்சுமியைத் திருமணம் செய்து கொள்கிறார். மாமனாரின் மரணத்துக்குப் பின் ஸ்ரீராம் முதலாளி ஆகிறார்.  

அண்ணன், அண்ணியைத் தன்னுடன் வற்புறுத்தித் தங்க வைத்துக்கொள்ளும் ஸ்ரீராம், தன் பழைய வாழ்க்கையை மறந்து ஆடம்பரத்தில் திளைக்கிறார். மனைவியைக் கடிந்துகொள்ளும் அண்ணியை ஸ்ரீராம் அடித்துவிட, அண்ணனும் அண்ணியும் வீட்டைவிட்டு வெளியேறுகின்றனர். பிறகு ஸ்ரீராம் மனம் திருந்துகிறார். பிரிந்த குடும்பம் மீண்டும் இணைகிறது.
# பவளக்கொடி (1949 திரைப்படம்)



**பவளக்கொடி** 1949 ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, எஸ். எம். ஸ்ரீ ராமுலு நாயுடு இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், டி. ஈ. வரதன் மற்றும் பலரும் நடித்திருந்தனர்.  

## பாடல்கள்
இத்திரைப்படத்தின் பாடல்களை பாபநாசம் சிவன், உடுமலை நாராயண கவி, கவி குஞ்சரம் ஆகியோர் இயற்றியிருந்தனர். நடனம் வழுவூர் இராமையா பிள்ளை.
# பொன்முடி (திரைப்படம்)


**பொன்முடி** (*Ponmudi*) 1950 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, ஆர். பாலசுப்பிரமணியம் மற்றும் பலரும் நடித்திருந்தனர். இப்படத்தின் கதையானது கவிஞர் பாரதிதாசனின் *எதிர்பாரத முத்தம்* என்னும் குறுங் காப்பியத்தைத் தழுவியது. எடுத்தவரை படத்தைப் போட்டுப்பார்த்த படத்தயாரிப்பாளர் டி. ஆர். சுந்தரத்துக்குத் திருப்தியில்லாததால். படத்தில் இன்னும் கொஞ்சம் கதையைச் சேர்க்க முடிவுசெய்தார். அதையடுத்து படத்தின் பின்பகுதியில் கூடுதல் கதையை மு. கருணாநிதியைக் கொண்டு எழுதவைத்து படமாக்கி வெளியிட்டார். இது ஒரு வெற்றிப்படமாக ஆனது.
# வாழ்க்கை (1949 திரைப்படம்)



**வாழ்க்கை** 1949 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், எஸ். வி. சகஸ்ரநாமம் மற்றும் பலரும் நடித்திருந்தனர்.  

- Vazhkai 1949, ராண்டார் கை, தி இந்து, சூன் 9, 2012
- வாழ்க்கை
# வேலைக்காரி


**வேலைக்காரி** 1949 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் கே. ஆர். ராமசாமி, டி. எஸ். பாலையா மற்றும் பலரும் நடித்திருந்தனர் அறிஞர் அண்ணாதுரை இப்படத்துக்கு திரைக்கதை, உரையாடலை எழுதியிருந்தார். சென்ட்ரல் ஸ்டூடியோவில் இத்திரைப்படம் தயாரிக்கப்பட்டது.  

- blast from the past, Velaikari 1949, ராண்டார் கை, த இந்து, திசம்பர் 7, 2007
# இதய கீதம்


**இதய கீதம்** (*Ithaya Geetham*) 1950 ஆம் ஆண்டு சூலை மாதம் 29 ஆம் தேதியன்று வெளியான ஒரு இந்திய தமிழ்த் திரைப்படமாகும். ஜோசப் தளியத் இயக்கத்தில் உருவான இத்திரைப்படத்தில் டி. ஆர். மகாலிங்கம், டி. ஆர். ராஜகுமாரி ஆகியோர் முக்கிய கதாபாத்திரங்களில் நடித்திருந்தனர்.  

## திரைக்கதைச் சுருக்கம்
ஒரு அரசன் தான் சாகும் தறுவாயில் தன் மனைவியான அரசியையும், மகளையும் நன்றாகக் கவனித்துக்கொள்ளுமாறு தன் நண்பனிடம் தெரிவிக்கிறான். அந்த நண்பனுக்கு இரண்டு மகன்கள். பெரியவன் ஒரு யுத்தத்தில் போரிடச் செல்கிறான். அச்சமயம் இளையவனுக்கும் இளவரசிக்குமிடையே காதல் மலர்கிறது. பெரியவன் சண்டையில் வெற்றி பெற்றுத் திரும்பி வருகிறான். இளவரசியைத் தனக்குத் திருமணம் செய்து வைக்கும்படி தந்தையிடம் கேட்கிறான். இளவரசி குழப்பமடைகிறாள். அவளால் ஒரு தீர்மானத்துக்கு வரமுடியவில்லை. இதைக் கண்ட இளையவன் தானும் போருக்குப் புறப்பட்டுச் செல்கிறான். ஆனால் அவன் காயத்துடன் திரும்பி வருகிறான். அவன் தன்னால் தான் போருக்குப் போனான் என உணர்ந்த இளவரசி அவனது காயம் ஆறுவதற்கு அளிக்கப்படும் சிகிச்சையில் தானும் பணிவிடை செய்கிறாள். இளவரசியை யார் மணப்பது என்பதைத் தீர்மானிக்க அண்ணனும் தம்பியும் சண்டை போடுகிறார்கள். சண்டையில் தம்பி வெற்றி பெறுகிறான். அவனே இளவரசியைத் திருமணம் செய்கிறான்.  
*நடனம்*:  
- லலிதா
- பத்மினி

## தயாரிப்புக் குழு
பின்வரும் பட்டியல் தமிழ்த் திரைப்பட வரலாற்றாசிரியர் பிலிம் நியூஸ் ஆனந்தனின் தரவுத் தளத்திலிருந்து தொகுக்கப்பட்டது.  

## பாடல்கள்
இத்திரைப்படத்துக்கு எஸ். வி. வெங்கட்ராமன் இசையமைத்தார். கம்பதாசன், கே. பி. காமாட்சி ஆகியோர் பாடல்களை இயற்றினர். *வானுலாவும் தாரை நீ என் இதய கீதமே*, *ஓடி வா வெண்முகில் போலே* ஆகிய இரண்டு பாடல்கள் பிரபலமாயின. இரண்டு பாடல்களையும் டி. ஆர். மகாலிங்கம், டி. ஆர். ராஜகுமாரி, ஆகியோர் பாடியிருந்தனர்.
# லைலா மஜ்னு (1950 திரைப்படம்)


**லைலா மஜ்னு** 1950 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், என். எஸ். கிருஷ்ணன் மற்றும் பலர் நடித்திருந்தனர். இப்படத்துக்கு எஸ் வி. வெங்கட்டராமன் இசையமைக்க, கம்பதாசனும், சி. ஏ. லட்சுமணனும் பாடல்களை எழுதினர். இபடத்துக்கு வல்லிக்கண்ணன் உரையாடல் எழுதியதாக காட்டப்பட்டாலும், தான் முழுமையாக இந்தப் படத்துக்கு உரையாடலை எழுதவில்லை என பிற்காலத்தில் தெரிவத்தார்.  


- Leila Majnu 1950 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# மச்சரேகை


**மச்ச ரேகை** (*Macha Rekai*) 1950-ஆம் ஆண்டு வெளிவந்த தமிழ்த் திரைப்படமாகும். பி. புள்ளைய்யா இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், பி. ஆர். பந்துலு மற்றும் பலரும் நடித்திருந்தனர். ஒலிப்பதிவை ஆர்.சுப்புராமனும் தஞ்சை என்.ராமையா தாசு பாடலாசிரியராகவும் இருந்தனர்.  
}}
# ராஜ விக்கிரமா


**ராஜ விக்கிரமா** (Raja Vikrama) 1950 ஆம் ஆண்டு வெளிவந்த இந்திய வரலாற்று நாடகத் திரைப்படமாகும். இப்படத்தை கெம்பராஜ் அர்ஸ் தயாரித்து இயக்கினார். இத்திரைப்படத்தில் கெம்பராஜ் அர்ஸ், என். எஸ். சுப்பையா, பி. ஜெயம்மா, எம். வி. ராஜம்மா ஆகியோர் நடித்தனர். இது தமிழ், கன்னட மொழிகளில் ஒரே நேரத்தில் படமாக்கப்பட்டது.  

## கதை
சனீஸ்வரனின் அதிருப்திக்கு ஆளான அரசன் கெம்பராஜ், தன்வாழ்வில் பல சிக்கல்களை எதிர்கொள்கிறான். திருட்டுப் பழியின் காரணமாக தன் கால்களை இழக்கிறான். ஒரு நிலையில் சனிபகவானுடன் மோத முடியாது என்ற முடிவுக்கு வந்து தன் துன்பங்களில் இருந்து விடுபட சனிபகவானை வழிபடுகிறான். சனிபகவான் அரசனின் கோரிக்கையை ஏற்றாரா அரசன் தன் வாழ்வின் மகிழ்ச்சிகளை மீண்டும் அடைந்தானா என்பதே கதை.  

## நடிப்பு

;நடிகர்கள்  
- மன்னன் விக்ரமனாக கெம்பராஜ் அர்ஸ்
- பங்காருவாக என். எஸ். சுப்பையா
- தளபதியாக ஸ்டண்ட் சோமு
- கோமாளியாக சேதுராமன்
- அரசரின் ஆலோசகராக சி. வி. வி. பந்துலு
- நல்ல மனிதராக கணபதி பட்
- சந்திரசேன மன்னராக மணி ஐயர்
- காலனாக ஜெயராம்

;நடிகைகள் தமிழில் இப்படம் வரவேற்பை பெறவில்லை என்றாலும் கன்னடத்தில் வெற்றியை ஈட்டியது.
# விஜயகுமாரி (திரைப்படம்)


***விஜயகுமாரி*** 1950 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் கே. ஆர். ராமசாமி, டி. எஸ். பாலையா மற்றும் பலரும் நடித்திருந்தனர்.  

## திரைக்கதை

புரட்சி மனம் கொண்ட இளைஞனான விஜயன் (கே. ஆர். ராமசாமி) நாட்டில் புரட்சியை ஏற்படுத்தி மறுமலர்ச்சியை ஏற்படுத்தப் பாடுபடுகிறான். அவ்வூர் ராஜகுமாரிக்கு (டி. ஆர். ராஜகுமாரி) முடிசூட்டும் வைபவம் நடக்கும் போது விஜயன் தன் தங்கையுடன் (குமாரி கமலா) மக்களுக்கு விழிப்புணர்வு தரும் வகையில் ஒரு கலை நிகழ்ச்சியை நடத்துகிறான். இதைப் பார்த்த வில்லன் மந்திரி (செருக்களத்தூர் சாமா) விஜயனின் இந்த நாடகத்தை மக்கள் பார்த்தால் தங்களது திட்டம் எல்லாம் மோசமான பாதிப்புக்குள்ளாகும் என்பதை உணர்ந்து பிரதம மந்திரியின் மகனை (டி. எஸ். பாலையா) இளவரசனாகப் பட்டமளித்து ராஜகுமாரியைத் திருமணம் முடித்து அரசைக் கைப்பற்றுவதற்கு சூழ்ச்சி செய்கிறான். அதே வேளையில் விஜயனும் இளவரசியும் ஒருவரை ஒருவர் காதலிக்கிறார்கள். மந்திரி உடனே அரசனிடம் விஜயனைப் பற்றிய தவறான காரணத்தைக் கூறி அவனை அந்த நாட்டை விட்டு வெளியேற்றுகிறான்.  

விஜயனும் தங்கையும் ஒரு தீவை அடைகிறார்கள். அத்தீவின் அரசி மாயா (பி. கே. சரஸ்வதி) விஜயனையும் அவளது தங்கையையும் தன்னுடன் இருக்க வைக்கிறாள். மாயா விஜயன் மேல் காதல் கொள்கிறாள். அவளது காதலை விஜயன் ஏற்க மறுக்கவே அவனை சிறையிலடைக்கிறாள்.  

மீன் பிடிப்பவர்களான அண்ணன் தங்கைகளான (பாக்கியம், எம். என். நம்பியார்) ஆகியோருக்கு கடலில் ஒரு மந்திரக் கல் ஒன்று கிடைக்கிறது. அதன் மூலம் விஜயனும் அவனது தங்கையும் சிறை பிடித்திருக்கும் இடம் தெரிந்து இருவரும் விஜயனைக் காப்பாற்றப் புறப்படுகையில் பிடிபடுகிறார்கள். அதே நேரம் விஜயகுமாரியின் தோற்றத்தைக் கொண்ட இளவரசி அந்த நாட்டுக்குள் நுழைந்து மந்திரியின் முட்டாள் மகனை மணம் முடிக்கிறாள். அந்நாட்டில் பெரும் குழப்பம் ஏற்பட்டு இறுதியில் விஜயன் மீண்டு வந்து நாட்டில் மக்களாட்சியைக் கொண்டு வருகிறான்.  

## பாடல்கள்
இத்திரைப்படத்தில் 14 பாடல்கள் இடம்பெற்றிருந்தன. இசையமைப்பாளர் சி. ஆர். சுப்புராமன் பாடல்களுக்கு இசையமைத்திருந்தார்.  
- மேலை நாட்டு இசையில் லலிதா, பத்மினி, வைஜெயந்திமாலா ஆகியோரின் ஆடலுடன் கூடிய பாடலான "லாலு லாலு லாலு லாலு.." என்ற பாடல் வைஜயந்திமாலாவை பிரபலமாக்கியது.
- "பொழுது விடிஞ்சா ராஜா ராணி நாம்.." உடுமலை நாராயணகவியின் பாடலுக்கு டி. ஆர். ராஜகுமாரி நடனமாடியிருந்தார்.
- "ஆணவத்தினால் அழிவு தேடாதே.." லலிதா, பத்மினியின் மேலை நாட்டு நடனத்துடன் இடம்பெற்ற பாடல்.
# அண்ணி (1951 திரைப்படம்)


**அண்ணி** (*Anni (1951 film)*) என்பது 1951 ஆம் ஆண்டு செப்டம்பர் மாதம் 5ஆம் தேதி வெளிவந்த தமிழ்த் திரைப்படமாகும். கே. எஸ். பிரகாஷ் ராவ் இயக்கத்தில் வெளிவந்த இத்திரைப்படத்தில் மாஸ்டர் சேது, மாஸ்டர் சுதாகர் மற்றும் பலரும் நடித்திருந்தனர். தீக்ஷா என்ற பெயரில் இத்திரைப்படம் தெலுங்கிலும் எடுக்கப்பட்டது.  

அண்ணி திரைப்படத்திற்கு பெண்டியாலா நாகேசுவர ராவ் இசையமைத்துள்ளார். பாடல்களையும் வசனத்தையும் எம். எசு. சுப்பிரமணியம் எழுதியுள்ளார். படத்தின் நடனத்தை கடக் மேற்கொண்டார்
# தேவகி (திரைப்படம்)


**தேவகி** 1951 ஆம் ஆண்டு வெளிவந்த இந்திய தமிழ்த் திரைப்படமாகும். ஆர். எஸ். மணி இயக்கத்தில் வெளிவந்த இத்திரைப்படத்தில் என். என். கண்ணப்பா, எஸ். பாலச்சந்தர், மாதுரி தேவி, வி. என். ஜானகி, எம். என். நம்பியார், ஆர். பாரதி, ஏ. கருணாநிதி, எஸ். ஆர். ஜானகி மற்றும் பலரும் நடித்திருந்தனர்.  

## நடிகர்கள்

என். என். கண்ணப்பா - துரை  

எஸ். பாலச்சந்தர் - ராஜா  

எம். என். நம்பியார் - கோபு  

டி. பாலசுப்ரமணியம் - ரகுநாத்  

டி. என். சிவதாணு - காரியதரிசி  

ஏ. கருணாநிதி - கோவிந்தன்  

எஸ். எம். திருப்பதிசாமி - மெய்யப்பர்  

ஏ. கணபதி - கந்தவேள்  

வி. எம். ஏழுமலை - வைத்தியர்  

எம். என். கிருஷ்ணன் - சிஷ்யன்  

டி. எம். சௌந்தரராஜன் - பிச்சைக்காரன்  

பி. எஸ். சுப்பையா - வேலையற்றவன்  

வி. என். ஜானகி - தேவகி  

மாதுரிதேவி - லீலா  

ஆர். பாரதி - பாப்பா  

எஸ். ஆர். ஜானகி - குஞ்சம்மாள்  

எம். ராதாபாய் - மாணவ சங்கத் தலைவி  

எம். டி. கிருஷ்ணாபாய் - மாதர் சங்கத் தலைவி  

பேபி ராணி வசந்தி - செல்வமணி  

## பாடல்கள்
திரைப்படத்துக்கு இசையமைத்தவர் ஜி. இராமநாதன். பாடல்களை இயற்றியோர்: ஏ. மருதகாசி, கா. மு. ஷெரீப், கண்ணதாசன் ஆகியோர். பின்னணி பாடியவர்கள்: திருச்சி லோகநாதன், பி. லீலா, பி. ஜி. கிருஷ்ணவேணி (ஜிக்கி), என். எல். கானசரஸ்வதி, ஆர். ரத்னமாலா, யு. ஆர். சந்திரா, ஆர். பார்வதி ஆகியோர்.  

## உசாத்துணைகள்
- 
-
# கலாவதி (திரைப்படம்)


**கலாவதி** 1951 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன் இயக்கத்தில் வெளிவந்த இத்திரைப்படத்தில் டி. எஸ். துரைராஜ், ஈ. ஆர். சகாதேவன் மற்றும் பலர் நடித்திருந்தனர். இலங்கையைச் சேர்ந்த டபிள்யூ. எம். எஸ். தம்பு இத்திரைப்படத்தைத் தயாரித்திருந்தார்.  

## பாடல்கள்
எம். எஸ். ஞானமணி இசையமைத்த பாடல்களை இயற்றியோர்: டி. கே. சுந்தர வாத்தியார், ஏ. எம். நடராஜ கவி, எம். எஸ். சுப்பிரமணியம் ஆகியோர்.  

இத்திரைப்படத்தில் இடம்பெற்ற *நமஸ்தே* என்ற பாடல் 1950 களில் இலங்கை வானொலியின் ஆசிய சேவை தமிழ் ஒலிபரப்பில் தொடக்க இசையாக ஒலிபரப்பப்பட்டு வந்தது.  

| வரிசை
எண் | பாடல் | பாடகர்/கள் | பாடலாசிரியர் | அளவு (m:ss) |
| --- | --- | --- | --- | --- |
| 1 | *கல்வியைப் போல் ஒரு* | கமலா பாய் | டி. கே. சுந்தர வாத்தியார் |  |
| 2 | *மானமுண்டு மழை பொழிய* | டி. எஸ். துரைராஜ் |  |  |
| 3 | *நீயில்லாது யார் எனக்கோர்* | ஏ. பி. கோமளா |  |  |
| 4 | *மணிவண்ணா கண்ணா* (நாட்டிய நாடகம்) | பழநி பாரதி & எம். எஸ். ஞானமணி |  |  |
| 5 | *உல்லாசமாக விளையாடலாமே* | டி. ஏ. ஜெயலட்சுமி & ஏ. பி. கோமளா |  |  |
| 6 | *மன்னனுக்கிணையெவரே* |  |  |  |
| 7 | எழில் மிகும் என் அழகிலே | சி. டி. ராஜகாந்தம் |  |  |
| 8 | *விநோதமே சங்கீதம் போல்* | கஸ்தூரி, கே. எஸ். லட்சுமி & ஏ. பி. கோமளா | ஏ. எம். நடராஜ கவி |  |
| 9 | *விதியால் விளைந்த துன்பமோ* | டி. ஏ. ஜெயலட்சுமி & ஏ. பி. கோமளா |  |  |
| 10 | *சாரதா மாமணி நீயே கதி* | டி. ஏ. ஜெயலட்சுமி & ஏ. பி. கோமளா |  |  |
| 11 | *நமஸ்தே அதி நமஸ்தே* | கே. எஸ். ராகம், சந்திரா,
ஏ. பி. கோமளா, லட்சுமி |  |  |
| 12 | *பொன்னான பாரத பூமியில்* | மணிகோபால் | எம். எஸ். சுப்பிரமணியம் | } |
# லாவண்யா (திரைப்படம்)



**லாவண்யா** (Lavanya) என்பது 1951 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். லக்ஸ்மணன் இயக்கத்தில் வெளிவந்த இத்திரைப்படத்தில் டி. ஈ. வரதன், புளிமூட்டை ராமசாமி மற்றும் பலரும் நடித்திருந்தனர். இப்படம் 1951 மே 26 அன்று வெளியானது.  

## கதை
ஏழைப் பெண்களான இருவர் (குமாரி கமலா, வனஜா) தெருக்களில் நடனமாடி தங்கள் வாழ்க்கையை நடத்துகின்றனர். தேவதைகள் சிலர் பூமிக்கு இறங்கி வேடிக்கை பார்க்க வருகின்றனர். அவர்கள் ஒரு பெண்ணை (கமலா) குளிக்கும் போது தொலைந்து போகச் செய்து, மற்றொரு பெண்ணை (வனஜா) அழகான இளைஞனாக (வரதன்) மாற்றுகிறார்கள். அந்த இளைஞன் ஒரு இளவரசியின் (சூரியபிரபா) மீது காதல் கொள்கிறான். இருவரும் திருமணம் செய்து கொள்ள முடிவெடுக்கின்றனர்.  

இதற்கிடையில் இளைஞனுக்கு முன் தோன்றும் ஒருவர் ஒரு மாய மோதிரத்தைப் பரிசளிக்கிறார். இந்த மோதிரம் நீ விரும்பும் அனைத்தையும் நிறைவேற்றும், ஆனால் ஒரு நிபந்தனை திருமணம் செய்தால், அனைத்தும் மாயமாகிவிடும் என்கிறார். அதன்படியே இளைஞன் நடக்கிறான். இளவரசியை சந்திக்காமல் தவிர்க்கிறான். அதனால் அந்த இளைஞன் தான் விரும்பிய அனைத்தையும் பெறுகிறான். கடைசியில், ஒரு நாள் அவன் அவளுடைய வசீகரத்திற்கு சரண்டைகிறான். இதனால் மாய மோதிரம் மறைந்துவிடுகிறது. அவனிம் இருந்த அனைத்தும் மறைகிறது. இழந்த அனைத்தையும் திரும்பப் பெற அவன் மீண்டும் போராடுகிறான். இழந்த காதலியை எப்படி திரும்பப் பெறுகிறான் என்பதே கதையின் மீதியாகும்.  

## நடிப்பு
பிலிம் நியூஸ் ஆனந்தனின் தரவுத்தளத்திலிருந்தும்  

**"எண்ணி எண்ணி என் மனது"**

| "தங்க ஒரு நிழலில்லையே...பாரத நன்னாடு" | டி. கே. பட்டம்மாள் |
| --- | --- |
| "காலம் கெட்டுப் போச்சே" | ஜிக்கி |
| "இது முன் செய்த வினையோ" | பி. ஏ. பெரியநாயகி |
| "ஏழை என்னிடம் உமது மனமும்" |  |
| "தூது நீ செல்லாயோ முகிலே" |  |
| "உனை நினைந்துருகி கனவிலும்" | } |

## வரவேற்பு
இந்தப் படம் வணிக ரீதியாக நல்ல வசூலைப் பெறவில்லை. இருப்பினும், ராண்டார் கையின் கூற்றுப்படி, இது நடனக் காட்சிகள் மற்றும் ஒளிப்பதிவுக்காக நினைவு கூரப்படுகிறது.
# மர்மயோகி


**மர்மயோகி (*Marmayogi*)** 1951 ஆம் ஆண்டு வெளிவந்த தமிழ்த் திரைப்படமாகும். கே. ராம்நாத் இயக்கத்தில் வெளிவந்த இத்திரைப்படத்தில் எம். ஜி. ஆர், செருகளத்தூர் சாமா மற்றும் பலரும் நடித்திருந்தனர்.  

## நடிகர்கள்

- செருகளத்தூர் சாமா
- ம. கோ. இராமச்சந்திரன்
- எஸ். வி. சஹஸ்ரநாமம்
- எஸ். ஏ. நடராஜன்
- மா. நா. நம்பியார்
- அஞ்சலிதேவி
- ஜாவர் சீதாராமன்
- மாதுரி தேவி
- பண்டரிபாய்
- எம். எஸ். எஸ். பாக்கியம்

இந்தப்படத்தின் வெற்றி, எம்.ஜி.ஆர் அவர்களை ஒரு திரை நட்சத்திரமாக பறைசாற்றியது. மேலும் இதில், "*நான் குறி வைத்தால் தவற மாட்டேன், தவறுமே ஆனால் குறி வைக்க மாட்டேன்*" என்ற கலைஞர் மு.கருணாநிதியின் வசனம் மிகவும் பிரபலமானது.
# மாய மாலை


**மாய மாலை** 1951 ஆம் ஆண்டு வெளிவந்த தமிழ்த் திரைப்படமாகும். மீர்சவூர் ராஜா சாகீப் இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், அஞ்சலிதேவி மற்றும் பலர் நடித்திருந்தனர். இந்தப் படம் ஒரே நேரத்தில் தெலுங்கிலும் தமிழிலும் படமாக்கப்பட்டது, தெலுங்கில் *திலோத்தமா* எனப் பெயரிடப்பட்டது.  

## பாடல்கள்
பாபநாசம் சிவன், இராஜகோபால ஐயர், நரசிம்மன் ஆகியோர் எழுதிய பாடல்களுக்கு பி. ஆதிநாராயண ராவ் இசையமைத்திருந்தார். எம். எல். வசந்தகுமாரி, பி. லீலா, ஜிக்கி ஆகியோர் பின்னணிக் குரல் கொடுத்திருந்தனர்.
# மோகனசுந்தரம்



**மோகனசுந்தரம்** (*Mohana Sundaram*) 1951 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், சந்திரபாபு மற்றும் பலரும் நடித்திருந்தனர்.  

## இசை
டி.ஜி. லிங்கப்பா படத்திற்கு இசையமைத்தார். பாடல் வரிகளை கே.டி. சந்தானம் எழுதியுள்ளார். பல ஆங்கில வார்த்தைகளைக் கொண்ட மேற்கத்தியமயமாக்கப்பட்ட பாடல் "அலோ மை டியர் டார்லிங்", என்ற பாடல் கணிசமான கவனத்தை ஈர்த்தது.  
}}
# சிங்காரி


**சிங்காரி** 1951 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், கே. ஏ. தங்கவேலு மற்றும் பலரும் நடித்திருந்தனர்.  

## பாடல்கள்
- *பாலு பசும் பாலு* (பாடியவர்: பி. ஏ. பெரியநாயகி, இயற்றியவர்: தஞ்சை ராமையாதாஸ், இசை: டி. ஏ. கல்யாணம், நடிப்பு: லலிதா)
- *சுத்தம் செய்யணும்* (பாடியவர்: ஜிக்கி, இயற்றியவர்: கண்ணதாசன், இசை: டி. ஏ. கல்யாணம்)
# விக்கிப்பீடியா:ஆண்டு நிறைவுகள்/ஏப்ரல் 26


**ஏப்பிரல் 26**: அறிவுசார் சொத்துரிமை பாதுகாப்பு நாள்  
- 1962 &ndash; நாசாவின் ரேஞ்சர் 4 என்ற ஆளில்லா விண்கலம் சந்திரனில் மோதியது.
- 1963 &ndash; லிபியாவில் அரசியலமைப்புத் திருத்தம் கொண்டுவரப்பட்டு, பெண்களுக்கு வாக்குரிமை வழங்கப்பட்டது.
- 1964 &ndash; தங்கனீக்கா, சன்சிபார் இரண்டு நாடுகளும் இணைக்கப்பட்டு தான்சானியா என ஒரு நாடாகியது.
- 1981 &ndash; ஈழப்போர்: மட்டக்களப்பில் பட்டித்திடலில் வயலில் வேலை செய்துகொண்டிருந்த 16 தமிழர்கள் இலங்கை இராணுவத்தினரால் படுகொலை செய்யப்பட்டனர்.
- 1986 &ndash; சோவியத் ஒன்றியம், உக்ரைனில் **செர்னோபில் அணு உலை விபத்து** (படம்) ஏற்பட்டது. உலகின் மிகப்பெரும் அணுவுலை விபத்து இதுவாகும்.
- 1989 &ndash; உலக வரலாற்றில் மிகப் பயங்கரமான சுழல் காற்று வங்காளதேசத்தின் நடுப்பகுதியைத் தாக்கியதில் 1,300 இற்கும் அதிகமானோர் உயிரிழந்தனர், 12,000 பேர் காயமடைந்தனர், 80,000 வீடுகளை இழந்தனர்.
- 2005 &ndash; 29-ஆண்டுகால இராணுவ ஆக்கிரமிப்புக்குப் பின்னர் சிரியா தனது 14,000 இராணுவத்தினரை லெபனானில் இருந்து முற்றாக விலக்கிக் கொண்டது.
**பெ. சுந்தரம் பிள்ளை** (இ.&nbsp;1897) **சீனிவாச இராமானுசன்** (இ.&nbsp;1920) **சா. ஜே. வே. செல்வநாயகம்** (இ.&nbsp;1977)
# விக்கிப்பீடியா:ஆண்டு நிறைவுகள்/ஏப்ரல் 27


**ஏப்பிரல் 27**: சியேரா லியோனி (1961), டோகோ (1960) - விடுதலை நாள்  
- 1521 &ndash; போர்த்துக்கேய நாடுகாண் பயணி **பெர்டினண்ட் மகலன்** (படம்) பிலிப்பீன்சுப் பழங்குடியினரால் கொல்லப்பட்டார்.
- 1667 &ndash; பார்வையற்ற ஜான் மில்டன் தான் எழுதிய *பாரடைசு லொஸ்ட்* என்ற காவியத்தின் காப்புரிமையை £10க்கு விற்றார்.
- 1865 &ndash; 2,400 பேரை ஏற்றிச் சென்ற ஐக்கிய அமெரிக்காவின் *சுல்தானா* என்ற நீராவிக்கப்பல் டென்னசிக்கருகில் வெடித்து மூழ்கியதில் 1,700 பேர் உயிரிழந்தனர். இவர்களில் பெரும்பாலானோர் அமெரிக்க உள்நாட்டுப் போரில் சிறைப்பிடிக்கப்பட்டு விடுவிக்கப்பட்ட கூட்டணிப் படையினராவார்.
- 1981 &ndash; கணினிச் சுட்டியை அறிமுகப்படுத்தப்பட்டது.
- 1993 &ndash; காபோனில் லிப்ரவில் அருகே இடம்பெற்ற விமான விபத்தில் சாம்பியாவின் தேசிய காற்பந்தாட்ட அணியினர் அனைவரும் கொல்லப்பட்டனர்.
- 1994 &ndash; தென்னாபிரிக்காவில் முதற்தடவையாக கறுப்பினத்தவரும் வாக்களித்த மக்களாட்சி முறையிலான தேர்தல் இடம்பெற்றது.
- 2007 &ndash; எசுத்தோனியாவின் தலைநகர் தாலின் நகரில் இருந்த சோவியத்தின் செஞ்சேனை நினைவுச் சிலை அங்கிருந்து அகற்றப்பட்டது.
**எஸ். சி. சி. அந்தோனிப்பிள்ளை** (பி.&nbsp;1914) **கு. ப. ராஜகோபாலன்** (இ.&nbsp;1944) **பிரபஞ்சன்** (பி.&nbsp;1945)